 Mudane Ould Cabdala waxa uu sheegay inuu aad ugu faraxsan yahay nabad gelyada, xasiloonida iyo horumarka ay ku talaabsatay Somaliland, taas oo uu gaadhsiin doono Qaramada Midoobay golaheeda amaanka iyo hayadaha kaalmada iyo maalgashigaba ku sameeya waddamada dunida , Ould Cabdala isaga oo hadalkii sii wata waxa kale oo uu yidhi waxaanu ka furi doonaa magaalada Hargeysa xafiis cusub oo u qaabilsan qaramadda midoobay dhinaca siyaasada, iyada oo la kordhin doono shaqaalaha qaramada midoobay ee ka hawlgala Somaliland, waxa kale oo uu intaa raaciyey in xafiiskaasi uu noqon doono mid sii ambaqaada taageerada xaga dhaqaalaha ee Qaramada Midoobay ku caawin doonto Somaliland gaar ahaan sugitaanka nabad gelyada xeebaha iyo la dagaalanka argagixisada. 